รัฐบาลไทย-ข่าวทำเนียบรัฐบาล-กรมทางหลวง สรุปการให้บริการประชาชนช่วงเทศกาลสงกรานต์ 2565
วันอังคารที่ 19 เมษายน 2565
กรมทางหลวง สรุปการให้บริการประชาชนช่วงเทศกาลสงกรานต์ 2565
ยอดจํานวนรถเดินทางกว่า 6.8 ล้านคัน ไม่มีผู้เสียชีวิตบนมอเตอร์เวย์
นายสราวุธ ทรงศิวิไล อธิบดีกรมทางหลวง กระทรวงคมนาคม เปิดเผยว่า ในช่วงเทศกาลสงกรานต์ ระหว่างวันที่ 11 - 17 เมษายน 2565 มีจํานวนปริมาณจราจรเข้าและออกจากกรุงเทพมหานครบนทางหลวงสายหลักและมอเตอร์เวย์ รวมทั้งสิ้น 6,873,404 คัน แบ่งเป็นฝั่งขาออก จํานวน 3,365,330 คัน แยกเป็นทางหลวงหมายเลข 32 (บางปะอิน) จํานวน 456,004 คัน ทางหลวงหมายเลข 347 (บางปะอิน) จํานวน 100,520 คัน ทางหลวงหมายเลข 340 (บางบัวทอง) จํานวน 280,076 คัน ทางหลวงหมายเลข 4 (นครชัยศรี) จํานวน 326,252 คัน ทางหลวงหมายเลข 35 (สมุทรสาคร) จํานวน 402,935 คัน ทางหลวงหมายเลข 1 (วังน้อย) จํานวน 476,689 คัน ทางหลวงหมายเลข 305 (องค์รักษ์) จํานวน 156,543 คัน ทางหลวงหมายเลข 304 (มีนบุรี) จํานวน 204,881 คัน ทางหลวงหมายเลข 34 (สมุทรปราการ) จํานวน 556,852 คัน และทางหลวงพิเศษหมายเลข 7 (ด่านลาดกระบัง) จํานวน 404,578 คัน สําหรับฝั่งขาเข้า จํานวน 3,508,074 คัน แยกเป็นทางหลวงหมายเลข 32 (บางปะอิน) จํานวน 477,006 คัน ทางหลวงหมายเลข 347 (บางปะอิน) จํานวน 148,325 คัน ทางหลวงหมายเลข 340 (บางบัวทอง) จํานวน 271,518 คัน ทางหลวงหมายเลข 4 (นครชัยศรี) จํานวน 426,267 คัน ทางหลวงหมายเลข 35 (สมุทรสาคร) จํานวน 350,542 คัน ทางหลวงหมายเลข 1 (วังน้อย) จํานวน 486,988 คัน ทางหลวงหมายเลข 305 (องค์รักษ์) จํานวน 162,264 คัน ทางหลวงหมายเลข 304 (มีนบุรี) จํานวน 217,568 คัน ทางหลวงหมายเลข 34 (สมุทรปราการ) จํานวน 544,689 คัน และทางหลวงพิเศษหมายเลข 7 (ด่านลาดกระบัง) จํานวน 422,907 คัน
อธิบดีกรมทางหลวง กล่าวเพิ่มเติมว่า ตามที่กรมทางหลวง (ทล.) ได้ยกเว้นค่าธรรมเนียมผ่านทางสําหรับมอเตอร์เวย์ในระหว่างวันที่ 12 - 18 เมษายน 2565 ระยะเวลา 7 วัน เพื่ออํานวยความสะดวกให้แก่ประชาชนในการเดินทางนั้น ทล. ได้ทําการสรุปปริมาณการจราจรในช่วงดังกล่าวพบว่า มีจํานวนรถทุกประเภทที่วิ่งผ่านด่านบนมอเตอร์เวย์ทั้งสิ้นจํานวน 4,518,129 คัน คิดเป็นจํานวนเงินที่ลดภาระรายจ่ายให้แก่ผู้ใช้ทางทั้งสิ้น 163,925,352 บาท แบ่งเป็นทางหลวงพิเศษหมายเลข 7 กรุงเทพฯ - ชลบุรี - พัทยา - มาบตาพุด จํานวน 1,797,187 คัน คิดเป็น 85,421,649 บาท ทางหลวงพิเศษหมายเลข 9 บางปะอิน - บางพลี จํานวน 2,127,980 คัน คิดเป็น 67,468,680 บาท และทางหลวงพิเศษหมายเลข 9 พระประแดง - ต่างระดับบางขุนเทียน จํานวน 592,962 คัน คิดเป็น 11,035,023 บาท
นอกจากนี้ ได้ให้ความช่วยเหลือและให้บริการงานซ่อมฉุกเฉินบนทางหลวงพิเศษหมายเลข 7 และ 9 ตั้งแต่วันที่ 11 - 17 เมษายน 2565 รวมทั้งสิ้นจํานวน 847 ครั้ง โดยไม่มีผู้เสียชีวิตบนมอเตอร์เวย์ทั้งสองเส้นทางดังกล่าว สําหรับการเปิดบริการวิ่งฟรีชั่วคราวบนทางหลวงพิเศษหมายเลข 6 ช่วงปากช่อง - สีคิ้ว - ขามทะเลสอ ในช่วงเทศกาลสงกรานต์พบว่า ระหว่างวันที่ 11 - 14 เมษายน 2565 ที่เปิดให้บริการขาออกจากกรุงเทพมหานคร มีรถใช้บริการรวมทั้งสิ้น 57,115 คัน สามารถแบ่งเบาปริมาณจราจรขาออกบนถนนมิตรภาพช่วงลําตะคองได้ 21% และระหว่างวันที่ 15 - 18 เมษายน 2565 ที่เปิดให้บริการขาเข้ากรุงเทพมหานคร มีรถใช้บริการทั้งสิ้น 78,256 คัน สามารถแบ่งเบาปริมาณจราจรขาเข้าบนถนนมิตรภาพ ช่วงลําตะคองได้ 25% นอกจากนี้ สายด่วน ทล. 1586 ได้ให้บริการประชาชนในการสอบถามข้อมูลต่าง ๆ อาทิ การขอคําแนะนําเส้นทางการเดินทาง สอบถามสภาพการจราจร สอบถามระยะเวลาในการเดินทาง แจ้งเหตุรถเสีย และขอความช่วยเหลือเรื่องต่าง ๆ เป็นต้น โดยตั้งแต่วันที่ 8 - 18 เมษายน 2565 พบว่า มีปริมาณสายเรียกเข้า จํานวน 11,564 ครั้ง สายเรียกเข้ามากที่สุดในช่วงเวลา 08.00 - 16.00 น. จํานวน 6,642 ครั้ง